b'\n_START_ARTICLE_\nColini\n_START_PARAGRAPH_\nColini, ka Vojen Wilhelm Cech-Colini; kodanikunimega Vojen Wilhelm \xc4\x8cech (s\xc3\xbcndinud 1924 T\xc5\xa1ehhis Kol\xc3\xadnis) on T\xc5\xa1ehhi maalikunstnik. Colini t\xc3\xb6\xc3\xb6tas v\xc3\xa4lja unikaalse stiili, millise kaubam\xc3\xa4rgiks t\xc3\xa4nap\xc3\xa4eval on Colini. Tema piltidel loodud maagilist maailma on hakatud nimetama Colini kummastavaks maailmaks (Haunting World of Colini). _NEWLINE_P\xc3\xa4rast Teist maailmas\xc3\xb5da on Colini elanud \xc5\xa0veitsis, Prantsusmaal ja Venezuelas. Sealt emigreerus ta Kanadasse, kus toimus tema esimene maalin\xc3\xa4itus Torontos. Hiljem kolis Colini Ameerika \xc3\x9chendriikidesse, kus elas pikemat aega New Yorgis, kuid igal aastal k\xc3\xbclastas ta Euroopat, et eksponeerida seal oma loomingut. Selle elukestva reisi jooksul on Colini kokku puutunud paljude kultuuride ja keeltega, mist\xc3\xb5ttu tema maalid sisaldavad rikkalikult s\xc3\xbcmbolismi. Tema kodulehel on v\xc3\xa4idetud, et "He brings to visual art, what Umberto Eco brings to literature" ("on toonud kujutavasse kunsti sama, mille Umberto Eco on toonud kirjandusse").'